Taneggarut-a tefrurex-d di zzman aqbuṛ, tennerna, tegma alami teḍfi akk tamazɣa, aladɣa tamurt n leqbayel, ayen ibub ucwari n leqṛun ay isefra mačči d izli, alami d-yeṭṭerḍeq d azeǧǧig n umɛezber d umjadel, ssin yeswiren-aki wid yewwḍen ɣer-sen mačči d At menwala, amexḍa deg-sen at-naf “D amedyaz, d bab n ṛṛay, d amusnaw, andi tella ddeɛwa iṣaɛben neɣ meqṛen d netta i ttqeddimen… zzman-is d zzman n yiɣil, tamurt tebḍa d tiqbilin, kul azemmal sandi tessaweḍ tezmert-is yaweḍ… tiregza, lefhama d tmusni i ilaq bnadem a tent-yerr s ayen imaɛnen neɣ ɣer beṛṛa, leqbayel n wassen ttarran-ten s amennuɣ n wagerasen, azemmal s azemmal neɣ amdan s amdanˮ(1).